09/10/2017 | Administración LocalMunicipal
Santiago de Compostela
Sección Municipal de Contratación
Subministro para a mellora das instalacións de alumeado público nos accesos á cidade de Santiago de Compostela (FASE II). Fondo Europeo de Desenvolvemento Rexional no marco do Programa Operativo de Crecemento Sostible 2014-2020

OBXECTO DO CONTRATO: Subministro para a mellora das instalacións de alumeado público nos accesos á cidade de Santiago de Compostela (FASE II). Fondo Europeo de Desenvolvemento Rexional no marco do Programa Operativo de Crecemento Sostible 2014-2020. Proxecto acollido á línea de axudas para a renovación das instalacións de alumeado exterior municipal, cofinanciada polo Fondo Europeo de Desenvolvemento Rexional (FEDER) e xestionada polo IDAE con cargo ó Fondo Nacional de Eficiencia Enerxética, co obxectivo de conseguir unha economía máis limpa e sostible. “Unha maneira de facer Europa”. REFERENCIA DO EXPEDIENTE: CON/44/2017. TIPO DE LICITACIÓN: 315.274,61 euros. PRAZO DE EXECUCIÓN: Establécese un prazo de execución de dous meses. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, ata o 7 de novembro de 2017. CLASIFICACIÓN DO CONTRATISTA: Non se esixe clasificación para os contratos de subministro. DOCUMENTACIÓN/INFORMACIÓN: Perfil municipal de contratante: www.santiagodecompostela. gal. CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. Outorgarase a máxima puntuación a oferta que presente a baixa conomicamente mais favorable para o Concello, valorándose as restantes de acordo co sinalado no parágrafo seguinte. As empresas clasificaranse inicialmente por orde de maior a menor, seguindo o criterio de “porcentaxe de baixa máis alto da oferta”. Obtido o orde de prelación de tódalas ofertas segundo este criterio, outorgarase a máxima puntuación de 40 puntos á oferta cunha maior porcentaxe de baixa e aplicarase ao resto das ofertas a seguinte formula para calcular a súa puntuación: Pn =(Pm x Bpro) / Bmax Onde: Pn: puntuación da oferta. Pm: puntuación máxima posible (40 puntos). Bmax: porcentaxe de baixa máis alto das propostas presentadas. Bpro: porcentaxe de baixa da proposta a puntuar. Ampliación do prazo de garantía dos bens subministrados por enriba do mínimo establecido no presente prego (5 anos), e que se valorará a razón dun punto por cada ano e ata un máximo 15 anos de ampliación. Valorarase a disposición no menor prazo posible das luminarias ou equipos que as conforman, que poidan sufrir fallo ou avería durante o prazo de garantía: Disposición nun período non superior a 24 horas: 5 puntos. Disposición nun período non superior a 48 horas: 3 puntos. Disposición nun período non superior a 5 días: 2 puntos. Disposición nun período non superior a 10 días: 1 punto. Disposición nun período superior a 10 días: 0 puntos. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 02 de outubro de 2017. A CONCELLEIRA DELEGADA DE ECONOMIA, FACENDA E ADMINISTRACIÓN Asdo.: María Rozas Pérez